b"\n_START_ARTICLE_\nBenny Leonard\n_START_SECTION_\n\xc5\xbdivljenje\n_START_PARAGRAPH_\n\xc2\xbb\xc4\x8carovnik iz geta\xc2\xab, kot so ga ljudje poznali, se je rodil in odra\xc5\xa1\xc4\x8dal v judovskem getu, ki se je nahajal v jugovzhodnem delu Manhattana, New York. Bojevati in boksati se je nau\xc4\x8dil prav na ulicah New Yorka._NEWLINE_Znan je bil po svoji hitrosti, odli\xc4\x8dni boksarski tehniki in sposobnosti hitrega razmi\xc5\xa1ljanja na nogah. Imel je tudi zelo mo\xc4\x8dan udarec in je dosegel 69 od svojih 157 zmag dosegel z knockoutom. Dvoboj je izgubil le 11-krat, \xc5\xa1e ob petih prilo\xc5\xbenosti je izvlekel remi. Kot je bilo obi\xc4\x8dajno za \xc4\x8das, v katerem je boksal, so se nekateri dvoboji kon\xc4\x8dali brez odlo\xc4\x8ditve, skupaj pa naj bi Leonard v celotni karieri boksal 213 dvobojev.\n_START_SECTION_\nProfesionalna kariera\n_START_PARAGRAPH_\nPoleg tega da je bil prvak lahke kategorije, je Leonard tudi izzval prvaka velterske kategorije, Jacka Brittona, za njegov naslov. Dvoboj je potekal 26. junija 1922. Leonard je dvoboj izgubil, potem ko so ga diskvalificirali, ker je Brittona udaril, potem ko je bil ta \xc5\xbee na tleh v 13. rundi.\n_START_SECTION_\nUpokojitev in vrnitev\n_START_PARAGRAPH_\nZ boksanjem je na materino \xc5\xbeeljo nepora\xc5\xbeen prenehal leta 1924 in se upokojil kot aktualni prvak lahke kategorije._NEWLINE_Ve\xc4\x8dino svojega bogastva je izgubil od zlomu borze leta 1929, zato se je odlo\xc4\x8dil za povratek leta 1931. \xc4\x8ceprav so ga opisali kot po\xc4\x8dasnega in zavaljenega, je dobil 23 dvobojev, preden je sre\xc4\x8dal borca bolj\xc5\xa1ega kova. 7. oktobra 1932 se je tako njegova kariera kon\xc4\x8dala, ko ga je s tehni\xc4\x8dnim knockoutom po 6 rundah porazil kasnej\xc5\xa1i prvak Jimmy McLarnin.\n_START_SECTION_\nBojevanje z glavo\n_START_PARAGRAPH_\nLeonard je bil znan po tem, da se je bojeval z glavo. Njegov najslavnej\xc5\xa1i nasprotnik, Lew Tendler, je trdil, da ga je Leonard pregovoril in mu s \xc5\xa1epetanjem zmotil ritem, kar ga je stalo naslova. Leonardova verzija dvoboja s Tendlerjem je bila:\xc2\xa0\xc2\xbbZadel me je \xc4\x8dez oko z levo roko in \xc4\x8dutil sem, da se mi spodna\xc5\xa1ajo kolena. Rekel sem: 'To je bil dober udarec, Lew.' To sem povedal v prijaznem tonu in spreobrnil potek dvoboja. Lew je zabrusil: 'Pusti to, pridi in se bori.' Toda jaz nisem odnehal in sem rekel: 'Ne, Lew. To je bil res dober udarec. Bil je res dober.' Lew se je \xc5\xa1e enkrat zaustavil, kar je bilo dovolj, da sem si opomogel.\xc2\xab_NEWLINE_Pred za\xc4\x8detkom dvoboja med Leonardom in Richiejem Mitchellom je sodnik razlo\xc5\xbeil novo pravilo, da mora boksar po dose\xc5\xbeenem knockdownu v nevtralni kot. Leonard je nato osupnil.\xc2\xa0\xc2\xbbNaj to raz\xc4\x8distim,\xc2\xab\xc2\xa0je rekel.\xc2\xa0\xc2\xbbVsakokrat ko ga zbijem na tla, se moram umakniti v nevtralni kot.\xc2\xab\xc2\xa0Mitchell je izgledal nervozno. Leonard ga je premagal s knockoutom v \xc5\xa1esti rundi, potem ko je Mitchell Leonarda zbil na tla v prvi rundi.\n_START_SECTION_\n\xc5\xbdivljenje po boksu\n_START_PARAGRAPH_\nKo je bilo njegove boksarske kariere konec, je postal Leonard prvi mo\xc5\xbe gangsterja Billa Dwyerja in je nastopil mesto lastnika NHL kluba Pittsburgh Pirates, ki ga je Dwyer v tajnosti nakupil. Leonard je opravljal delo lastnika, medtem ko je dejansko deloval po na\xc4\x8drtih svojega \xc5\xa1efa Dwyerja. Klub je do\xc5\xbeivljal hude trenutke, tako na ledu kot izven njega. Leta 1930 se je klub preselil v Filadelfijo in se preimenoval v Philadelphia Quakers, ter leta 1931 razpadel._NEWLINE_Kasneje je postal Leonard priljubljen boksarski sodnik. Potem ko je sodil prvih 6 dvobojev 18. aprila 1947, ga je zadel hud sr\xc4\x8dni napad med prvo rundo 7. dvoboja. Padel je na platno in umrl v ringu.\n_START_SECTION_\nDose\xc5\xbeki\n_START_PARAGRAPH_\nLeonard je bil sprejet v Mednarodni boksarski hram slavnih._NEWLINE_Je tudi \xc4\x8dlan Svetovnega boksarskega hrama slavnih._NEWLINE_Leonard, ki je bil jud, je bil leta 1996 uvr\xc5\xa1\xc4\x8den v Narodni judovski \xc5\xa1portni hram slavnih._NEWLINE_Leta 1979 je bil sprejet tudi v Mednarodni judovski \xc5\xa1portni hram slavnih._NEWLINE_Leta 2001 je v septembrski izdaji revije The Ring Leonard uvr\xc5\xa1\xc4\x8den na drugo mesto najve\xc4\x8djih boksarjev lahke kategorije vseh \xc4\x8dasov."